
62                                                          DR.31.10.2017                                                

 
mahal kerana perbuatan monopoli ejen-ejen pembantu rumah yang dilihat menindas 
masyarakat yang memang terdesak memerlukan pembantu rumah dengan menetapkan 
kadar harga yang tidak masuk akal.  

Walau bagaimanapun, saya ingin menggesa kerajaan khususnya Kementerian 
Dalam Negeri melakukan pemantauan rapi supaya niat baik kerajaan tidak dicemari oleh 
perbuatan tidak bertanggungjawab sindiket yang mungkin akan mengambil kesempatan 
untuk melakukan jenayah memperdagangkan manusia. Oleh itu, saya ingin mencadangkan 
kerajaan mewujudkan garis panduan khusus untuk memastikan pengambilan pembantu 
rumah secara langsung ini benar-benar dimanfaatkan oleh suami isteri yang memerlukan 
khidmat pembantu rumah dan bukannya dimanipulasi oleh sindiket.  

Saya menyentuh atau melahirkan kebimbangan ini kerana ketika ini pun sudah 
berlaku kes-kes memperdagangkan manusia melalui pengambilan pembantu warga asing 
oleh ejen-ejen. Oleh itu dan pada masa yang sama, saya ingin mencadangkan supaya 
Kementerian Dalam Negeri mengadakan perbincangan dengan pihak-pihak berkuasa di 
negara sumber bukan sahaja dalam soal memastikan tidak berlaku kes jenayah 
pemerdagangan manusia tetapi juga menentukan bahawa suami isteri yang mahu khidmat 
pembantu rumah secara langsung tidak dibebankan pula dengan kos tinggi oleh pihak 
tertentu di negara sumber.  

Dalam soal ini, mungkin boleh dipertimbangkan pengambilan pembantu rumah 
secara langsung ini dilakukan melalui kerjasama dengan kedutaan-kedutaan Malaysia di 
negara sumber. Sebagai contoh, mana-mana rakyat asing di negara sumber yang mahu 
menjadi pembantu rumah, perlu mendaftar dengan Kedutaan Malaysia tanpa melalui ejen. 
Malah, kaedah ini, majikan atau suami isteri yang mahu menggunakan khidmat pembantu 
rumah akan merujuk kepada Kedutaan Malaysia terlebih dahulu bagi memastikan mereka 
mendapat pembantu rumah yang sah sebelum mendaftar dengan Jabatan Imigresen. Melalui 
ini, saya yakin dan percaya, ia bukan sahaja mampu mengekang perbuatan sindiket jenayah 
daripada memperdagangkan manusia tetapi juga menentukan suami isteri mendapat 
pembantu rumah yang benar-benar mampu melaksanakan tugasnya. 

Tuan Yang di-Pertua, sebagai anak Kelantan, saya merasa terharu dan 
mengucapkan terima kasih kepada Yang Amat Berhormat Perdana Menteri yang sekali lagi 
membuktikan biarpun negeri saya negeri Cik Siti Wan Kembang berada di bawah 
pemerintahan pembangkang, tetapi ia tidak dipinggirkan. Bajet kali ini dianggap yang terbaik 
dalam konteks Kelantan. Ini kerana Kelantan menikmati pelbagai kemudahan infrastruktur 
seperti lebuh raya, kemudahan di kawasan luar bandar, naik taraf lapangan terbang, tebatan 
banjir dan pelbagai lagi.  

Pada kesempatan ini juga, saya ingin melahirkan penghargaan kepada Yang 
Berhormat Menteri Perdagangan Antarabangsa dan Industri, Dato’ Sri Mustapa Mohamed 
yang sejak sekian lama sentiasa memastikan rakyat Kelantan sentiasa mendapat pembelaan 
sewajarnya daripada Kerajaan Pusat. Ketabahan, ketekunan dan kegigihan Yang Berhormat 
Dato’ Sri Mustapa telah memungkinkan Kelantan tetap berada dalam senarai peruntukan 
oleh Kerajaan Pusat walaupun ia diperintah oleh PAS. Yang Berhormat Dato’ Sri Mustapa 
secara ikhlas memperjuangkan nasib rakyat Kelantan tanpa mengira sentimen politik. Selain 
cemerlang sebagai Menteri Perdagangan Antarabangsa dan Industri, Yang Berhormat Dato’ 
Sri Mustapa juga cemerlang sebagai Pengerusi Perhubungan UMNO dan Barisan Nasional 
Kelantan. Mungkin atas sikap itulah saya menyokong pandangan bekas Ketua Pegawai 
Eksekutif MAB, Peter Bellew bahawa dalam hidupnya beliau tidak pernah bertemu individu 
segigih dan sehebat Yang Berhormat Dato’ Sri Mustapa.  

Sebagai Ahli Parlimen Tanah Merah, saya amat berharap kali ini melalui peruntukan 
pembangunan untuk kementerian-kementerian, pelbagai projek yang sebelum ini yang telah 
diluluskan, diumumkan oleh kerajaan untuk dilaksanakan di negeri Kelantan, contohnya 
seperti menaik taraf Hospital Tanah Merah dan juga projek-projek lain, dapat dilaksanakan 
segera. Kelewatan pelaksanaan akan diambil kesempatan oleh pihak lawan untuk membuat 
fitnah seolah-olah kerajaan hanya mengumumkan sahaja tetapi tidak serius untuk 
melaksanakan.      

■1640 

Haraplah pihak kerajaan mengambil serius memantau pelaksanaan semua projek-
projek yang diluluskan di negeri Kelantan supaya ia dapat dilaksanakan di buat dengan 
segara. Satu perkara yang menakjubkan, antara pengumuman paling menarik perhatian 



mahal kerana perbuatan monopoli ejen-ejen pembantu rumah yang dilihat menindas masyarakat yang memang terdesak memerlukan pembantu rumah dengan menetapkan kadar harga yang tidak masuk akal. Walau bagaimanapun, saya ingin menggesa kerajaan khususnya Kementerian Dalam Negeri melakukan pemantauan rapi supaya niat baik kerajaan tidak dicemari oleh perbuatan tidak bertanggungjawab sindiket yang mungkin akan mengambil kesempatan untuk melakukan jenayah memperdagangkan manusia. Oleh itu, saya ingin mencadangkan kerajaan mewujudkan garis panduan khusus untuk memastikan pengambilan pembantu rumah secara langsung ini benar-benar dimanfaatkan oleh suami isteri yang memerlukan khidmat pembantu rumah dan bukannya dimanipulasi oleh sindiket. Saya menyentuh atau melahirkan kebimbangan ini kerana ketika ini pun sudah berlaku kes-kes memperdagangkan manusia melalui pengambilan pembantu warga asing oleh ejen-ejen. Oleh itu dan pada masa yang sama, saya ingin mencadangkan supaya Kementerian Dalam Negeri mengadakan perbincangan dengan pihak-pihak berkuasa di negara sumber bukan sahaja dalam soal memastikan tidak berlaku kes jenayah pemerdagangan manusia tetapi juga menentukan bahawa suami isteri yang mahu khidmat pembantu rumah secara langsung tidak dibebankan pula dengan kos tinggi oleh pihak tertentu di negara sumber. Dalam soal ini, mungkin boleh dipertimbangkan pengambilan pembantu rumah secara langsung ini dilakukan melalui kerjasama dengan kedutaan-kedutaan Malaysia di negara sumber. Sebagai contoh, mana-mana rakyat asing di negara sumber yang mahu menjadi pembantu rumah, perlu mendaftar dengan Kedutaan Malaysia tanpa melalui ejen. Malah, kaedah ini, majikan atau suami isteri yang mahu menggunakan khidmat pembantu rumah akan merujuk kepada Kedutaan Malaysia terlebih dahulu bagi memastikan mereka mendapat pembantu rumah yang sah sebelum mendaftar dengan Jabatan Imigresen. Melalui ini, saya yakin dan percaya, ia bukan sahaja mampu mengekang perbuatan sindiket jenayah daripada memperdagangkan manusia tetapi juga menentukan suami isteri mendapat pembantu rumah yang benar-benar mampu melaksanakan tugasnya. Tuan Yang di-Pertua, sebagai anak Kelantan, saya merasa terharu dan mengucapkan terima kasih kepada Yang Amat Berhormat Perdana Menteri yang sekali lagi membuktikan biarpun negeri saya negeri Cik Siti Wan Kembang berada di bawah pemerintahan pembangkang, tetapi ia tidak dipinggirkan. Bajet kali ini dianggap yang terbaik dalam konteks Kelantan. Ini kerana Kelantan menikmati pelbagai kemudahan infrastruktur seperti lebuh raya, kemudahan di kawasan luar bandar, naik taraf lapangan terbang, tebatan banjir dan pelbagai lagi. Pada kesempatan ini juga, saya ingin melahirkan penghargaan kepada Yang Berhormat Menteri Perdagangan Antarabangsa dan Industri, Dato' Sri Mustapa Mohamed yang sejak sekian lama sentiasa memastikan rakyat Kelantan sentiasa mendapat pembelaan sewajarnya daripada Kerajaan Pusat. Ketabahan, ketekunan dan kegigihan Yang Berhormat Dato' Sri Mustapa telah memungkinkan Kelantan tetap berada dalam senarai peruntukan oleh Kerajaan Pusat walaupun ia diperintah oleh PAS. Yang Berhormat Dato' Sri Mustapa secara ikhlas memperjuangkan nasib rakyat Kelantan tanpa mengira sentimen politik. Selain cemerlang sebagai Menteri Perdagangan Antarabangsa dan Industri, Yang Berhormat Dato' Sri Mustapa juga cemerlang sebagai Pengerusi Perhubungan UMNO dan Barisan Nasional Kelantan. Mungkin atas sikap itulah saya menyokong pandangan bekas Ketua Pegawai Eksekutif MAB, Peter Bellew bahawa dalam hidupnya beliau tidak pernah bertemu individu segigih dan sehebat Yang Berhormat Dato' Sri Mustapa. Sebagai Ahli Parlimen Tanah Merah, saya amat berharap kali ini melalui peruntukan pembangunan untuk kementerian-kementerian, pelbagai projek yang sebelum ini yang telah diluluskan, diumumkan oleh kerajaan untuk dilaksanakan di negeri Kelantan, contohnya seperti menaik taraf Hospital Tanah Merah dan juga projek-projek lain, dapat dilaksanakan segera. Kelewatan pelaksanaan akan diambil kesempatan oleh pihak lawan untuk membuat fitnah seolah-olah kerajaan hanya mengumumkan sahaja tetapi tidak serius untuk melaksanakan. #1640. Haraplah pihak kerajaan mengambil serius memantau pelaksanaan semua projek- projek yang diluluskan di negeri Kelantan supaya ia dapat dilaksanakan di buat dengan segara. Satu perkara yang menakjubkan, antara pengumuman paling menarik perhatian.